tomron87/hebrew-wikipedia-sentences-corpus huggingface dataset:
שנה שם כינוי הערות 1986 SQL-86 SQL-87 גרסה ראשונה של ANSI.
1992 SQL-92 SQL2, FIPS 127-2 התקן הגדיר שתי רמות של תאימות, וכן נושאי אמינות ושלמות המערכת.
1999 SQL:1999 SQL3 הוספו התאמה לפי ביטוי רגולרי, שאילתות היררכיות ורקורסיביות ב-SQL, טריגרים, תמיכה בפקודות פרוצדורליות ושליטת זרימת פקודות, תמיכה בטיפוסים שאינם סקלרים, ותמיכה חלקית בתכנות מונחה עצמים (לדוגמה טיפוסי מבנה - structured types).
תמיכה בהטמעת SQL בג'אווה (SQL/OLB) ולהפך (SQL/JRT).
2003 SQL:2003 SQL 2003 הוספה תמיכה ב-XML טיפוס מסוג XML ופונקציונליות הקשורה לו (SQL/XML).
הוספו פונקציה טבלאית, הרחבה של DML (פקודת MERGE, השמה מרובה בפקודות עדכון), פונקציות חלון, תיקנון רצפים, ועמודות עם ערכים מחוללים אוטומטית.
2006 SQL:2006 SQL 2006 הרחבת התמיכה ב XML ושילוב XML במסדי נתונים יחסיים (מגדירה דרכים ליבוא ואחסון נתוני XML במסד נתונים, מניפולציה שלהם בתוך המסד, ופרסום של נתוני ה-XML והנתונים הרגילים בטופס XML).
בנוסף, היא מאפשרת ליישומים לשלב בקוד ה-SQL שלהם שימוש בשפת XQuery.
2008 SQL:2008 SQL 2008 הרחבות בנושא Triggers (פקודת INSTEAD OF) ונושאים נוספים (למשל פקודת TRUNCATE).
לרוב התוכנות ומסדי הנתונים המשתמשים ב-SQL, ישנם גם כלי עריכה חזותיים המאפשרים ליצור משפטי SQL שלמים שלא בכתיבה רגילה, אלא במה שקרוי תכנות חזותי באמצעות גרירת והשלכת סמלים גרפיים ומילוי תיבות טקסט ותיבות משולבות.
קיימים כלים ליצירת טבלאות ואינדקסים, הענקת הרשאות, יצירת אימותי ייחוסים בין טבלאות, ויצירת שאילתות אחזור ופעולה.
כך למשל לשם יצירת שאילתות אחזור, קיים ברוב מסד הנתונים כלי נפוץ מאוד הנקרא QBE - Query By Example (=שאילתות לפי דוגמה).
כלי זה מכיל טופס שבו אפשר לבחור טבלאות ועמודות מתיבות רשימות קיימות, וכן מאפשר גרירת סמלי אובייקטים והשלכתם על סמלי אובייקטים אחרים, כדי ליצור קשרים בין טבלאות (JOIN) או לבחור עמודות.
מילוי של קריטריוני שליפה (WHERE) וסדר מיון של שאילתא (ORDER BY) ברשת טבלאית באמצעות תיבות טקסט ותיבות משולבות, וקביעת מאפייני שאילתה כלליים באמצעות טופס שמכיל תיבות טקסט.
בכלי זה יש משוכללים יותר ופחות.
המשוכללים יותר מראים ייצוג גרפי של פעולות ליד שם העמודה ברשימה, ואף מאפשרים לראות במקביל את שלושת המבטים של המחולל: המבט הגרפי, הטקסט של הפסוקית והתוצאה של השורות המאוחזרות.
שיטה זו מקלה על עבודת הפיתוח ומאפשר ליצור פסוקית SQL מורכבת בקלות יחסית, ויעילה במיוחד כאשר מדובר בשאילתות שגרתיות שחוזרות על עצמן.
יתרונה של שיטה זו, כמו בכל תכנות חזותי: כתיבה מהירה וידידותית של פסוקית ה-SQL, הנגשה של השפה לחתך נוסף של אוכלוסייה, חוסר צורך בידיעת השפה על בוריה, הימנעות משגיאות תחביר.
בכלי זה התכנות החזותי והטקסטואלי מקיימים קשר הדדי, וכל שינוי בכלי אחד משתקף מיד בכלי האחר.
SR-25 (על שם המפתח יוג'ין סטונר Stoner rifle) הוא רובה קלעים ורובה צלפים חצי-אוטומטי בקליבר 7.62x51 מ"מ נאט"ו תוצרת Knight Armament ארצות הברית.
הרובה נועד בעיקר למצבים בהם נדרשים גם דיוק אך גם קצב אש יחסית מהיר, כגון בתרחישים של לוחמה בשטח בנוי.
הרובה מבוסס על רובה הארמלייט AR-10 וכולל מספר חלקים משותפים עמו.
עקרון הפעולה ב-SR-25 הוא "מכנס סגור" בו הכדור נגרף לבית הבליעה וממתין שם עד לנקירה שיוזם היורה.
טווח הירי המקסימלי של הרובה הוא 900 מטר (בטווח זה הקליע יורד חזרה למהירות הקול ומאבד מיציבותו) והטווח היעיל למטרת אדם הוא 600–800 מטר.
המנגנון החצי-אוטומטי נועד לאפשר לצלף לבצע ירי מהיר (מהיר יותר מנשק בריחי) ומדויק (1–0.75 דקת קשת MOA) לטווחים קצרים ובינוניים (עד 800 מטר).
הרובה נמצא בשירות מערכת הביטחון הישראלית – בצה"ל, בימ"מ ובימ"ס – בדגם SR-25 Mk 11. כיום (2023) רובי ה-Mk 11 השחוקים מוחלפים בהדרגה בבארט REC10.
הרובה, שתוכנן על ידי יוג'ין סטונר, מבוסס על המנגנון והבסיס של ה-AR-10, שמאוחר יותר הוליד גם את סדרת רובי ה-M16 וה-M4 קרבין, ששונו על מנת להגביר את הדיוק של הרובה.
מכיוון שה-SR-25 מגיע מאותו יצרן ומשפחה של ה-M16/M4, חלקים רבים ניתנים להחלפה ביניהם: ידית אחיזה, בית הדקים, פינים וקפיצים מסוימים בתוך הנשק.
ל-SR-25 קנה איכותי שמגיע במספר אורכים שונים: או .
הקנה יוצר תחילה על ידי חברת נשקי רמינגטון, ולכן בעל 5 סלילים (בניגוד לרובי 7.62 מ"מ רבים שיש להם 4 סלילים) במעלה סליל 1:11.25, ובעל מתפסי פיקטיני צפים (מחוברים לגוף הנשק בלבד).
מכלול ה-SR-25 עשוי ניקל (כדי להתלכלך פחות), ודומה בעיצוב למכלול ה-M4. מלבד הבדל הגודל נעשו מספר שינויים בתכנון, שכללו: פין תפס הנוקר ("פין שבת") שאינו ניתן לפירוק מהמכלול (למנוע אובדן בשטח), פין בריח ("פין טלוויזיה") שאינו מסתובב, ומבנה מכלול רובסטי יותר, ללא שיניים בקצה (מכיוון שאין נועלן).
מכיוון שתכנון המכלול נועד לאפשר דריכה לאחר כל ירייה על ידי לחץ גזים, ולא פין מחזיר (כמו ב-HK417) יש צורך לשמן היטב את הבריח ("שושנה") במכלול, אחרת נוצרים מעצורים רבים (במיוחד כשמשתמשים בעמעם).
ידית אחיזה הותאמה לשימוש צלפים, ולכן תוכננה עבה יותר, עם משען בולט לאגודל (כדי למנוע מהצלף להניח את היד בכל פעם בצורה שונה, וע"י כך לפגוע באחידות סחיטת ההדק).
הדק ה-SR-25 הוא בעל 2 שלבים (שלב "רך" ושלב "קשה") ומשקל שניתנים לתיאום על ידי הצלף עצמו, בעזרת מפתח אלן.
קת ה-SR-25 אינה ניתנת לתיאום וכוונון, לכן מספר חברות (לדוגמת FAB Defence הישראלית או Magpul האמריקאית) ייצרו קתות מותאמות ל-SR-25 שניתנת לכוונון (אורך קת ותמוכת לחי).
המתפסים ב-SR-25 שודרגו במהלך השנים (ממתפסים עגולים ללא מתאמים) וכיום המתפסים הם בעלי מתאמי פיקטיני שמאפשרים חיבור אביזרים לדוגמת דו-רגלים, צייני לייזר, טלסקופ לילה קליפ-און (דוגמת MUNS), קולט תרמילים, פלס קטן (לוודא שהירי מתבצע בכוונות זקופות) ועוד.
לוע הקנה שודרג כדי לקבל עמעם (משתיק קול) שניתן לחיבור ופירוק מהיר על ידי הצלף בשטח.
SR-25: הדגם המקורי שפיתח סטונר בחברת KAC עם מתפס עגול וחלק ללא יכולת הרכבת עמעם.
United States Navy Mark 11 Mod 0 Sniper Weapon System ובקיצור SR-25 Mk 11: הסבה של חיל הים של ארצות הברית ל-SR-25 לרובה צלפים צבאי עבור אריות הים.
Mk 11 שופר והותאם לפעילות צבאית ונחשב לאיכותי יותר מה-SR-25 וה-M110. דגם זה הוא הנמצא בשימוש בכוחות הביטחון של ישראל, לרבות צה"ל והיחידות המיוחדות של משטרת ישראל ומשמר הגבול.
United States Navy Mark 12 Mod X Special Purpose Rifle ובקיצור SR-25 Mk 12: גרסת 5.56x45 מ"מ נאט"ו ל-SR-25 Mk 11, שנועדה לשמש כרובה קלעים חצי-אוטומטי ביחידת אריות הים.
M110 SASS: שדרוג של ה-SR-25 על ידי צבא ארצות הברית כדי להסבו לרובה צלפים צבאי סטנדרטי, במטרה להחליף את רובי ה-M24 SWS הבריחיים.
נחשב לפחות איכותי מדגם ה-Mk 11.
KAC SR-25K: גרסת קרבין משופרת עם קנה באורך ודיוק שמגיע ל-0.5 דקת קשת.
ה-SR-25 (בדגם הקודם שלו) נכנס באמצע שנות ה-90 של המאה ה-20 בכמויות קטנות למספר מצומצם של יחידות מיוחדות צה"ליות ולימ"מ.
לשימוש בצה"ל נכנס מאוחר יותר בתחילת שנות ה-2000, כדי לאפשר לצלף ללכת איתו בידיים (רובי הצלפים שהיו עד אז היו ה-M24 SWS והמאוזר 86SR הבריחיים) וכך לחסוך משקל וסרבול רב.
ב-2006 נכנס הדגם החדש והמשופר (Mk 11) שמאופיין בקנה באורך , עמעם, דורגלי הריס ומסילות פיקטיני על המתפסים.
חלק מהרובים דוגמו באופן ספורדי בקת משופרת של CAA כיוזמה מקומית של היחידות עצמן.
ה-SR-25 Mk 11 נכנס לשימוש ביחידות מובחרות ומיוחדות וייעודו העיקרי הוא צליפת לוחמה בטרור בשטח בנוי בה נדרש ירי מהיר ומדויק.
התחמושת המקובלת בשימוש (בישראל) היא M118LR (ארצות הברית) או IMI (תעש מערכות, ישראל), שתיהן במשקל 175 גריין, כשההבדל המשמעותי ביניהן הוא מהירות הלוע, כשה-M118LR מגיע ל-780 מטר לשנייה, התחמושת של IMI איטית יותר, ומגיעה ל-760 מטר לשנייה.
אף על פי שמהירות הלוע בתחמושת הישראלית נמוכה יותר, יכולת הקביצה שלה טובה יותר (0.75 דקת קשת מול 1 דקת קשת).
החל משנת 2020 ה-SR-25 מוחלף בהדרגה בצה"ל בבארט REC10, רובה צלפים חצי-אוטומטי בעל דיוק של 0.75 דקת קשת.
ה-SR-25 Mk 11 נמצא בשימוש כוחות מיוחדים ויחידות השתלטות נוספות של מערכת הביטחון הישראלית.
הוא שימש בעבר כרובה צלפים ללוחמה בטרור ביחידת הימ"מ של משטרת ישראל שהייתה בין הראשונים בארץ שעשו שימוש ברובה, וביחידות הימ"ס ("מסתערבים") של משמר הגבול.
הנשק מיוצר לפי העיצוב הבסיסי של חברת "קולט" (Colt), על ידי החברה האמריקנית "Knight's Armament Corporation", ואומץ לשירות במספר יחידות עילית וכוחות צבא, ביניהם:
היחידות המיוחדות של צה"ל ומשמר הגבול.
צבא ארצות הברית החליט על הפיכת ה-M110 SASS (שדרוג צבאי של ה-SR-25) לרובה הצלפים התקני של צלפי הצבא.
רובה הצלפים הבריחי M-24 SWS יצא משירות והוחלף ב-M110 וב-M2010 ESR.
עם זאת, הרובה לא הצליח להחליף רובים בריחיים ורובים ארוכי טווח, ולכן הצבא הצטייד בנוסף ברובה צלפים מודולרי בריחי מדגם בארט MRAD שזכה לציון Mk 22 PSR.
בנוסף הוא משרת בצבאות אוסטרליה, יוון, פולין, הפיליפינים ותאילנד.
ברובם הוא בעיקר נשק של כוחות מיוחדים.
SPARC (קיצור באנגלית של Scalable Processor ARChitecture ולעיתים נכתב כמו "spark" - ניצוץ) היא ארכיטקטורת מעבדי מחשב שפותחה בשנת 1985 על ידי סאן מיקרוסיסטמס (כיום בבעלות אורקל).
השם SPARC הוא סימן רשום של תאגיד SPARC International, Inc, שהוקם ב־1989 לקידום SPARC ובחינתו.
הודות לפעולתו ארכיטקטורת SPARC היא פתוחה ולא משויכת קניינית ליצרן כלשהו.
ישנו יישום קוד פתוח שלה הנקרא LEON שנכתב ב־VHDL.
בראשית היו מעבדי SPARC מיועדים לתחנות עבודה, אך לאחר מכן נפוצו יותר בשרתים מתוצרת סאן ופוג'יטסו, המריצים לרוב את מערכת ההפעלה סולאריס של סאן.
ישנן גם גרסאות של לינוקס ו־FreeBSD למעבדי SPARC.
בגרסה 9 של SPARC הוצגה תמיכה ב־64 ביט.
הגרסאות עם התמיכה ב־64 ביטים נקראות UltraSPARC.
.S.P.Q.R (לטינית: Senatus Populusque Romanus, בעברית: הסנאט והעם של רומא; לדיון על גרסאות אחרות ראו בהמשך) הם ראשי תיבות בלטינית שנכתבו על דגלי הלגיונות הרומיים, מטבעות, גמלוני מקדשים ונעשה בהם שימוש על ידי הרפובליקה הרומית והאימפריה הרומית לציון השותפות בין העם הרומי לסנאט.
בתקופה המודרנית אותיות אלה מופיעות על סמל העיר רומא, וכן על בנייני העירייה ומכסי פתחי הביוב בעיר.
השימוש בקיצור על בנייני העיר רומא (ומכסי פתחי הביוב בעיר) נעשה בהוראת בניטו מוסוליני, אשר השתמש בקיצור כחלק מתעמולת משטרו הפשיסטי.
אין מחלוקת על כך שהאות S שימשה קיצור של המילה Senatus - "הסנאט".
משמעות האות P שנויה במחלוקת.
חלק סבורים שמקורה במילה Populus או Populusque, היינו "העם" או "והעם", בהתאמה.
משמעות האות Q שנויה במחלוקת, והיא שימשה קיצור עבור המילית, que - "ו", או Quirites או Quiritium, שמשמעם "נושאי החנית" - כינוי שניתן לכל אזרחי רומא, שכן כל הגברים החופשיים ברומא (אזרחי המדינה) היו חייבים בשירות צבאי.
האות R שימשה, ככל הנראה, קיצור של Romae, Romanus או Romanorum, היינו "של רומא", "הרומאים" או "של הרומאים", בהתאמה.
בשל המשמעות השנויה במחלוקת, המשמעות של הביטוי שונה בהתאם:
Senatus Populusque Romanus - "הסנאט והעם הרומאי" - בגרסה זו השתמשו כבר בתקופת הרפובליקה הרומית, ופרשנות זו של המונח הייתה נפוצה ברחבי האימפריה הרומית.
גרסה זו הופיעה על מבנים רבים מתקופה זו כגון שער טיטוס שנבנה ב-81 לספירה על ידי הסנאט לכבוד הקיסר טיטוס, וכן על עמוד טראיאנוס שנבנה ב-113 לספירה לכבוד הקיסר טראיאנוס.
Senatus Populus Quiritium Romanus - "הסנאט והאזרחים הרומאיים" (פירוש זה מופיע במילון הלטיני של קאסטיליוני ושל מאריוטי).
Senatus Populusque Quiritium Romanorum - בדומה לגרסה הקודמת ניתן לתרגם ביטוי זה "הסנאט ועם אזרחי רומא"
Senatus Populus que Romae - "הסנאט והעם של רומא", נוסח שזוכה לפופולריות רבה בקולנוע ובסדרות טלוויזיה מודרניות.
יש הבדל מהותי בין הפרשנויות: לפי האבחנה של המשפט הרומי, "אזרחי רומא" - הגברים החופשיים בלבד, ואילו "העם של רומא" - מונח הכולל גם את הנשים.
מכל מקום, הצירוף Senatus Populusque Romanus, בהטיותיו השונות, מופיע מאות פעמים בכתבים היסטוריים, ונחשב כצירוף כבול.
בסדרת הספרים "גיבורי האולימפוס" מאת ריק ריירדן אותיות אלו מופיעות בתור קעקוע שמוטבע על כל אחד שמצטרף ללגיון השנים עשר (מחנה יופיטר) לצד סמל ההורה האלוהי שלו וקו על כל שנת שירות בלגיון.
SPYDER (Surface-to-Air PYthon & DERby) הוא שמן של שתי מערכות טילי קרקע־אוויר ניידות מתוצרת רפאל מערכות לחימה מתקדמות: SPYDER ADS-SR לטווח קצר, ו־SPYDER ADS-MR לטווח בינוני.
שתי המערכות מיועדות לשימוש כנגד מגוון מטרות אוויריות כגון מטוסים, מסוקים, כלי טיס בלתי מאוישים, טילי שיוט ופצצות מונחות.
הן מסוגלת לשגר טילי פיתון 5 בעלי ביות תת־אדום הדמאתי, ודרבי בעלי ביות מכ"ם אקטיבי.
מרכיבי הטילים הללו זהים למרכיבי אותם טילים המשוגרים ממטוסים.
המערכת נחשפה לראשונה ללקוחות בין-לאומיים בתערוכת הנשק הצרפתית יורוסאטורי ב-2006.
מערכת ה־SPYDER ADS-SR מורכבת משלושה סוגי כלי רכב המבוססים על משאית 6X6 מתוצרת חברת טטרה הצ'כית:
רכב שיגור – משאית שעל גבה מורכב משגר בעל יכולת צידוד המכיל עד ארבעה טילים בתוך זְבִילִים.
על המשאית מותקנת גם מערכת אלקטרו-אופטית מסוג TOPLITE לתצפית ביום ובלילה.
רכב שליטה ובקרה – משאית שעליה מורכב מכ"ם עקיבה מדגם EL/M 2106 ATAR 3D מתוצרת אלתא.
רכב מנה שנייה – משאית לתובלת וטעינת טילים למשגר המצוידת במנוף אינטגרלי.
סוללת SPYDER ADS-SR טיפוסית מורכבת מרכב שליטה ובקרה ועד שישה רכבי שיגור.
התקשורת בין רכב השליטה והבקרה ורכבי השיגור נעשית באופן אלחוטי, מה שמאפשר את פריסתם של רכבי השיגור במרחק רב מרכב השליטה והבקרה.
טווח יירוט מינימלי – פחות מ־1 ק"מ
טווח יירוט מקסימלי – 15 ק"מ
גובה יירוט מינימלי – 20 מטר
גובה יירוט מקסימלי – 9,000 מטר
מערכת ה־SPYDER ADS-MR מורכבת מארבעה סוגי כלי רכב המבוססים על משאית 6X6 מתוצרת חברת Sisu Auto הפינית:
רכב שיגור – משאית שעל גבה מורכב משגר אנכי (נזקף לפני השיגור) המכיל עד שישה טילים בתוך זְבִילִים.
רכב שליטה ובקרה – משאית המשמשת לשליטה ובקרה בסוללה.
רכב מכ"ם – משאית שעליה מורכב מכ"ם.
במערכת ה־SPYDER ADS-MR נוסף לטילים מאיץ.
טווח יירוט מקסימלי – כ־42 ק"מ
גובה יירוט מקסימלי – 17 ק"מ
במהלך מלחמת חרבות ברזל פורסם כי חיל האוויר הישראלי קלט את מערכת ספיידר וכי מערך ההגנה האווירית החל להפעיל את המערכת במהלך מלחמת חרבות ברזל על מנת לשפר את המענה המבצעי לאיום כטב"מי הנפץ הרב-גזרתי, תוך חיזוק כלל מערכות ההגנה האווירית והרחבת המשאבים.
ב-9 באוגוסט 2024, במהלך המערכה בחזית הצפונית במלחמת חרבות ברזל, שוגר טיל אוויר-אוויר מסוג "פיתון" של מערכת הנשק SPYDER לעבר כטב"ם ששוגר לכיוון כביש 4 בשטחי מועצת מטה אשר.
המיירט החמיץ את המטרה ופגע בכביש עקב כשל טכני במערכת.
כתוצאה מפגיעת המיירט נהרג אזרח ו-19 נוספים נפצעו.
– באוקטובר 2006 הודיע לראשונה חיל האוויר ההודי כי רפאל זכתה במכרז למכירת מערכת נ"מ וכי הוא ירכוש 18 מערכות טילי ספיידר.
אולם אישורה הסופי של העסקה נדחה על רקע האשמות בדבר מתן שוחד לכאורה לצורך הזכייה במכרז.
העסקה נחתמה לבסוף בספטמבר 2008, בעלות של 260 מיליון דולר.
באוגוסט 2009 נמסר כי ממשלת הודו אישרה עסקת המשך לרכישת מערכות נוספת, תמורת כמיליארד דולר.
– ב-2015 נחתמה עסקה למכירת 3 סוללות ספיידר תמורת 600 מיליון דולר, שהייתה העסקה הביטחונית הגדולה ביותר מעולם בין המדינות.
ב-2022 התנהלו מגעים עם וייטנאם לרכישת 3 סוללות נוספות, אך העסקה לא יצאה לפעול בשל מעצר נציגת רפאל במדינה בחשד לעבירות שוחד, מרמה והפרת אמונים.
– בספטמבר 2021, נחתמה עסקה למכירת 4 סוללות עם מספר טילי ספיידר בהיקף לא ידוע בעלות של 630 מיליון דולר, בעסקה בין משרד הביטחון של ישראל למשרד הביטחון הצ'כי.
בכך, הפכה למדינה הראשונה בנאט"ו שקנתה את המערכת הישראלית.
– בספטמבר 2022 סוכנות הידיעות רויטרס דיווחה כי ישראל הסכימה למכור לאיחוד האמירויות מערכות טילי ספיידר.
– במאי 2020 דווח כי הפיליפינים רכשו 3 סוללות שיסופקו בשנת 2021. ביולי 2024 במסגרת חגיגות 77 שנה לצבא המקומי, הוצגו סוללות הספיידר.
– במהלך מלחמת חרבות ברזל קלט חיל האוויר הישראלי את מערכת ספיידר, לשם שיפור יכולתו ליירט כטב"מים.
SOS (בעברית: ת'צילו אותי) הוא סינגל של הזמרת הברבדית ריהאנה מאלבום האולפן השני שלה, A Girl like Me.
השיר נכתב על ידי יונתן JR רותם אי.
קיד בוגרט ואד קוב והופק על ידי יונתן JR רותם, קרל סטרקן ואוון רוג'רס.
השיר יצא לאור ב-14 בפברואר 2006, כסינגל הראשון מהאלבום.
השיר הוא שיר דאנס-פופ שמכיל סמפולים מהשיר "Tainted Love" של אד קוב משנת 1965. השיר קיבל ביקורות חיוביות ממבקרי המוזיקה בין היתר גם על הסמפולים.
בנוסף חלק מהמבקרים השוו את השיר לסינגל הבכורה שלה "Pon de Replay".
השיר זכה להצלחה רבה בעולם.
הוא הגיע למקום הראשון בארצות הברית שם שהה במשך 3 שבועות והפך לשיר הראשון שלה לעשות זאת.
בנוסף הוא הגיע למקום הראשון במצעד שירי הדאנס של בילבורד וגם במצעד "Mainstream Top 40" של בילבורד ואף הצליח להגיע למעמד פלטינה במדינה.
השיר זכה להצלחה גם באירופה וגם באוסטרליה שם שהה 8 שבועות במקום הראשון.
מלבד הקליפ הרשמי בבימויו של כריס אפלבאום, יצאו שני קליפים נוספים על מנת לקדם את מותג ההלבשה התחתונה "Provocateur" וחברת הנעליים "נייקי".
על מנת לקדם את השיר, ריהאנה ביצעה אותו בטקס ה-EMA של 2006 ובנוסף במהלך שלושת סיבובי ההופעות הראשונים שלה.
בנוסף, השיר גם היה חלק מהפסקול של הסרט "אלווין והצ'יפמאנקס".
הוא הוקלט באולפני ברטמיצבה הול, סנטורי סיטי, קליפורניה ואולפני לופט הקלטה, ברוקסוויל, ניו יורק.
השיר מספל את השיר "Tainted Love" של אד קוב משנת 1965. בריאיון עם "HitQuarters" הסביר רותם את התפיסה של השיר, ואמר: "ששמעתי את 'Tainted Love' רציתי לקחת את קו הבס של השיר ולעשות אותו עדכני יותר.
כאשר השמעתי את השיר לאוון [רוג'רס], התחושה של שנות ה-80 הייתה כבר בשיר".
רותם נשאל איך הוא מרגיש עם העבודה שזמרים הפכו למצליחים אחרי שעבד איתם בריאיון עם ויליאם א.
במקור השיר היה מיועד לזמרת כריסטינה מילאן שגם הייתה חתומה באותה חברת תקליטים, עבור האלבום השלישי שלה "So Amazin'" שיצא באותה שנה אך היא דחתה את ההצעה והמנכ"ל לשעבר של חברת התקליטים דאף ג'אם הציע את השיר לריהאנה שקיבלה את ההצעה.
לאחר יציאת אלבומה השלישי של מילאן היא פוטרה מהחברה בגלל המכירות הנמוכות של האלבום.
קולות הרקע של השיר נדחסו באמצעות תוסף תוכנה בשם "Waves Renaissance Compressor", אשר שימש כדי ליצור אפקט מלוטש ומשופר.
בריאיון עם "Sound on Sound", מהנדס המיקסינג פיל טאן, שביצע את המיקסינג אודיו של "SOS", הסביר כי הוא דחס את קולות הרקע בשיר כך שתועבר "אנרגיה גבוהה בשיר", והוא רצה את קולות הרקע כדי לממש מטרה זו.
טאן גם ציין כי קולות הרקע השתנו כדי להגדיל את איכות והגוון של השיר וליצור השפעה משופרת במהלך הפזמון.
המטרה שלו הייתה מלהפוך את השירה שלה לאנמית לחדה וגבוהה יותר בהדרגתיות ולאחר מכן לערבב את קולות הרקע והשירה שלה יחד.
כשנשאל על ההפקה של הקולות המובילים בשיר, טאן תיאר את השיר כ"סוג שיר הולם, והמילים הן קריאות לעזרה, כך שהשירה צריכה להיות 'על הפנים' שלך, כמעט תוקפנית, ואמר כי הוא רצה שצורת השירה תישאר קבועה לאורך כל השיר.
כמו עם קולות הרקע, הקולות המובילים היו דחוסים באמצעות "Waves Renaissance Compressor".
טאן המשיך לציין כי בהיעדר ריוורב "SOS" היה בעיקר שיר אפ-טמפו, לא היה הרבה מקום להוסיף משהו אחר.
טאן הסביר את תהליך של הסמפול עם השיר "Tainted Love", כמו גם את השינויים שנעשו:
"שיר זה משתמש בלולאת סטריאו מתוך השיר 'Tainted Love' כבסיס שלה.
JR [רותם] ניגן את החלקים הנוספים בשילוב של סינתיסייזרים שקטים וחומריים.
היו כנראה 30–40 רצועות בסך הכול.
JR [רותם] נוטה לתת לך פרקי זמן שיש להם מטרה ברורה: אין הרבה ניחושים.
אני לא משנה או מוסיף הרבה, רק תוף בס ומשתמש בלולאה כמה פעמים עבור הבתים הנוספים.
מעולם לא היה ספק שזה הולך להיות שיר מועדונים, אז זה היה צריך להיות מיידי ולהיט חזק."
השיר הוא שיר אפ-טמפו הכולל סינתיסייזר וביטים מכניים כחלק מהאינסטרומנטל שלה.
מבחינה לירית השיר מדבר על בחורה שמאוהבת במישהו עד כדי כך שהיא מרגישה חוסר אונים ואיבוד שליטה ומבקשת כביכול "שיצילו אותה" ומספל את השיר "Tainted Love" של אד קוב.
השימוש בסמפול של השיר זכה לביקורות חיוביות מהמבקרים.
רות' ג'יימסון מ"Observer" ציינה כי הסמפול היה "העתקה מחפירה של Soft Cell" אשר ביצעו גרסת כיסוי לשיר ב-1981. מנגד ג'זלי בס מ-"Contactmusic.com" החמיא דווקא לסמפול וכינה את השיר כ"מדבק להפליא".
בס המשיך לשבח את הסמפול של השיר כאשר אמר שהסמפול לא היה בולט מדי "וזה הרגיש כמו כל שיר אחר שיש לו סמפול בפזמון".
קלפה סאנה מ"ניו יורק טיימס" תיאר את הסמפול כ"חצוף וחריף".
השיר יצא לאור לראשונה בצרפת ב-27 במרץ 2006 כ-"Maxi Single" (סינגל המכיל שני שירים "A side" ו-"B side") ביחד עם הגרסה האינסטרומנטלית של השיר.
באוסטרליה השיר הועלה להורדה דיגיטלית ב-3 באפריל 2006 ביחד עם השיר "Let Me" מאלבומה הקודם.
בארצות הברית יצא השיר ב-15 באפריל 2006 כעותק פיזי.
בגרמניה השיר יצא באותו תאריך גם כ-"Maxi Single" אשר בנוסף לגרסה האינסטרומנטלית כללה גם את הקליפ של השיר ואת הגרסה האינסטרומנטלית של השיר "Break It Off".
ב-17 באפריל 2006, יצא השיר גם בממלכה המאוחדת כעותק פיזי רגיל.
ביל למב מ-About.com שיבח את הסמפול של "Tainted Love" ואת הביצועים הווקאליים של ריהאנה, תוך התייחסות ספציפית לקולות הנמוכים שלה.
עם זאת, לאמב ביקר את ריהאנה על כך שלא הציגה שום תחושה של מקוריות.
נוסף על כך, לאמב השווה את הביצועים הווקאלים של ריהאנה בשיר לביונסה, כאשר כתב כי "גם קולה של ביונסה בתווים הגבוהים חלש יותר." אל צ'ינקמני ממגזין "Slant" שיבח את הסמפול וציין כי "SOS" הוא היריב של "Pon de Replay".
בנוסף הוא ציין כי זהו השיר היחיד באלבום שמציג את "החוצפה" של ריהאנה.
דייוויד ג' פריס מ-AllMusic תיאר את "SOS" כמו "מנגינת מועדון סקסית".
בארצות הברית השיר הגיע למקום הראשון ובכך הפך לשיר הראשון שלה לעשות זאת ובכך הצליחה להדיח את השיר "Bad Day" של דניאל פאוטר ששהה 5 שבועות רצופים במקום הראשון.
השיר חווה עלייה חדה במכירות בשבוע בו יצא, כיוון שחברת התקליטים העלתה אותו להורדה דיגיטלית לפני הוצאת האלבום.
השיר נשאר במקום הראשון במשך 3 שבועות רצופים ובנוסף גם הגיע למקום הראשון במצעד שירי הדאנס של בילבורד ובמצעד שירי הפופ.
בנוסף השיר גם הגיע למקום ה-7 במצעד שירי הרדיו של בילבורד ולמקום הראשון במצעד השירים למבוגרים של בילבורד.
נכון ליוני 2015 השיר הגיע למעמד פלטינה כפולה עם מכירות של 2 מיליון עותקים.
באירופה השיר זכה להצלחה רבה כשאר הגיע למקום הראשון במצעד השירים האירופי.
בבלגיה השיר הופיע לראשונה במקום ה-18 ולאחר 4 שבועות הגיע למקום השני.
בשווייץ השיר הגיע לראשונה למקום השלישי ונשאר בעשרת המובילים במשך 9 שבועות.
בפינלנד השיר הגיע לראשונה למקום השני אך בשבוע לאחר מכן נפל למקום ה-14. בנורווגיה השיר הגיע לראשונה למקום ה-16 ולאחר 3 שבועות הגיע למיקום השיא שלו שהיה המקום השלישי.
באוסטריה ובוולוניה השיר הגיע למקום ה-4 וה-5 בהתאמה.
בהולנד ואיטליה השיר הצליח להגיע למקום ה-6 וה-7 בהתאמה ובצרפת ושוודיה הגיע למקום ה-12.
בממלכה המאוחדת השיר הגיע לראשונה למקום ה-5 ובשבוע שלאחר מכן עלה למקום השני כשהוא נחסם על ידי השיר "Crazy" של נארלס בארקלי.
באוסטרליה השיר הגיע למקום הראשון ושהה שם במשך 8 שבועות רצופים.
בניו זילנד השיר הגיע למקום השלישי שם שהה במשך שבועיים.
נכון לנובמבר 2017 מכירותיו של השיר עומדות על 4.9 מיליון עותקים.
בנוסף לגרסה הרשמית של הקליפ לקליפ יצאה גרסה נוספת על מנת לקדם את חברת "נייקי" ששניהם בוימו על ידי כריס אפלבאום (שמאוחר יותר ביים גם את הקליפ לשיר "Umbrella") ונערכו על ידי נביל מחי (שמאוחר יותר ערך את הקליפים לשירים "Umbrella" ו-"Rockstar 101").
הקליפ נפתח בסצנה בה רואים את ריהאנה לבושה בשמלה ירוקה ושרה את מילות השיר מול מצחים טרופיים על החוף אך הרקע חשוך וכמעט ולא ניתן לראות כלום כך שהדגש יהיה על ריהאנה.
לאחר מכן בבית הראשון של השיר נראית ריהאנה רוקדת עם רקדן נוסף מאחורי קיר כאשר רק עיגול קטן של אור מאיר אותם ובמקביל נראית הסצנה בה היא שרה את השיר שהיא לבושה בשמלה ירוקה וסצנה נוספת בה היא רוקדת עם מספר רקדנים בחדר אחר שמאחוריהם בוקעים אורות בוהקים.
באמצע הבית הראשון נראית סצנה אחרת של ריהאנה כאשר היא יושבת בחדר מוקפת במספר מראות.
בבית השני של השיר נראית בצינה חדשה בה ריהאנה רוקדת עם קבוצה של בנות על אותו רקע בו הופיע בתחילת הקליפ ולאחר מכן מוצגת סצנה נוספת של ריהאנה יושבת על כיסא מעור תוך כדי שהיא מדברת בטלפון, שומעת את השיר ומסמסת את שם השיר.
לקראת סוף הקליפ מוצגות כל הסצנות בבת אחת.
הקליפ נפתח בו בסצנה בה רואים קבוצה של רקדנים שזה עתה סיימה חזרות ארוכות באולם ספורט.
שהרקדנים עוזבים את האולם ריהאנה פוסעת אל המרכז, מסתובבת אל המצלמה ועוצמת עיניים ולאחר מכן השיר מתחיל.
האולם נחשף ונדלקים רק אורות צבעוניים כך שנוצרת אווירה של מועדון ואל ריהאנה מצטרפים קבוצה אחרת של רקדנים והם רוקדים לצלילי השיר.
לאחר מכן נראית סצנה נוספת בה ריהאנה והרקדנים רוקדים בחדר ההלבשה של האולם.
בסצנה האחרונה של הקליפ ריהאנה והרקדנים שוב רוקדים באולם רק הפעם בלבוש שונה.
הקליפ מסתיים באותה נקודה בה הוא התחיל בה נראית ריהאנה עומדת במרכז העולם עם עיניים עצומות ולאחר מכן היא עוזבת את המקום.
שנה טקס הפרס מועמדות/זכייה20062006 MTV Video Music Awards האמן החדש הטוב ביותר פרס בחירת הקהל 2006 MTV Europe Music Awards השיר הטוב ביותר
רותם אוון "קיד" בוגרט, אד קוב
עוזר מהנדס מיקסינג – רוב סקיפוורת'
הפקה ווקאלית – אוון רוג'רס וקרל סטרקן
שירה וקולות רקע – ריהאנה, אוון רוג'רס
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)פלטינה 2×2,000,000ארצות הברית (RIAA)זהב500,000ברזיל (Pro-Música Brasil)פלטינה60,000בריטניה (BPI)זהב400,000גרמניה (BVMI)זהב150,000דנמרק (IFPI Denmark)פלטינה40,000יפן (RIAJ)זהב100,000שוודיה (GLF)זהב40,000 מכירות + הזרמת מדיה בלבד
מדינה תאריך פורמט חברת תקליטים ארצות הברית 14 בפברואר 2006 רדיו קצבי • רדיו מיינסטרים דאף ג'אםצרפת 27 במרץ 2006 מקסי סינגליוניברסל מיוזיק גרופ אוסטרליה 3 באפריל 2006 הורדה דיגיטלית דאף ג'אם ארצות הברית 11 באפריל 2006תקליטורגרמניה 15 באפריל 2006 מקסי סינגליוניברסל מיוזיק גרופ הממלכה המאוחדת 17 באפריל 2006תקליטור מרקורי
SPSS (ראשי תיבות של Statistical Package for the Social Sciences) היא אחת התוכנות הנפוצות בעולם לניתוח סטטיסטי של נתונים.
התכנה פותחה לראשונה בשנת 1968 על ידי נורמן ניי, פרופסור למדעי המדינה באוניברסיטת סטנפורד.
התכנה משמשת לפיענוח מחקרי שוק, סקרי לקוחות ותוכניות שיווק, ניתוח שאלונים וסקרים, ולמחקרים בתחום מדעי החברה כגון חינוך, פוליטיקה, מדעי ההתנהגות ועוד.
התוכנה הבסיסית כוללת אפשרויות רבות לניתוח סטטיסטי של הנתונים, כגון: מציאת ממוצע, שכיחות ושונות, צלווח נתונים, ANOVA, בדיקת השערות, מבחן T, ניתוח מתאמים, רגרסיה ליניארית ועוד.
התכנה מפותחת על ידי חברת .SPSS Inc, שבסיסה בשיקגו, אילינוי.
ב-29 ביולי 2009, נרכשה SPSS על ידי IBM עבור 1.2 מיליארד דולר
בישראל מיוצגת SPSS על ידי חברת ג'ניוס מערכות.
SPIE (ראשי תיבות באנגלית של שמה המקורי: Society of Photo-Optical Instrumentation Engineers; כיום נקראת the international society for optics and photonics; בתרגום לעברית: האגודה הבינלאומית לאופטיקה ופוטוניקה) היא אגודה מדעית בינלאומית להנדסה אופטית.
האגודה הוקמה באחד ביולי 1955 בקליפורניה כ-Society of Photographic Instrumentation Engineers (אגודת מהנדסי מכשור הצילום).
האגודה מפעילה את SPIE Digital Library, ספרייה וירטואלית ובה יותר מ-313,000 מאמרים בנושאים הקשורים לפעילות האגודה.
האגודה מחזיקה הוצאה לאור בשם SPIE Press אשר מוציאה ספרות מקצועית בנושאים שונים הקשורים לפעילות האגודה.
כמו כן היא מפרסמת מגזין, היוצא ארבע פעמים בשנה בשם SPIE Professional Magazine.
כמו כן האגודה מעניקה מספר פרסים, בהם George W.
האגודה מקיימת כנסים, תערוכות, השתלמויות לימודיות ומפגשים מקצועיים ברחבי העולם.
SQL CE (בשם המלא Microsoft SQL Server Compact Edition) הוא מסד נתונים רלציוני (RDB) קטן משובץ (Embedded), המפותח על ידי מיקרוסופט.
הגרסאות הראשונות פותחו עבור מכשירים ניידים, כגון סמארטפון ולאחר מכן נוספה תמיכה במחשבים אישיים.
הגרסה האחרונה היא SQL CE 4.0 והיא רצה מעל NET Framework 4.0. וללא תמיכה ב Windows Mobile.
הכוון של תמיכה במחשבים ולא רק מכשירים ניידים נבע משוק בסיסי הנתונים המשובצים (Embedded DataBase) אשר מתפתח בקצב מהיר עד כדי שמאיים להחליף את בסיסי הנתונים המסורתיים במספר אופני פעולה, ומיקרוסופט נשארה מאחור בעוד שמעל 10 חברות פיתחו בסיסי נתונים משובצים.
SQL CE הוא חינמי, וניתן להורדה באתר החברה.
לא קיים דרייבר ODBC ולא מתוכנן כזה, אפליקציות Native יכולות לגשת לבסיס הנתונים דרך OLE DB.
בסיס הנתונים ניתן להורדה חינם באתר מיקרוסופט אך מאז 2011 לא יצאה גרסה או עדכון ואף על פי שאין הכרזה רשמית על כך, נראה כי מיקרוסופט החליטה שלא להמשיך לפתח אותו.
SQL CE בעל ממשק API זהה לגרסאות אחרות של SQL Server, הממשק כולל את ADO.NET ובעל יכולות סנכרון מובנות.
כמו כן הממשק תומך בשאילתות מבוססות קוד ובפרט תומך ב LINQ ו־Entity Framework.
ההבדל המהותי בין SQL CE לבין גרסאות אחרות של בסיס הנתונים SQL Server הוא ש־CE רץ כמערכת משובצת בתוך התהליך של האפליקציה שמריצה אותו.
הוא בעל חתימת זיכרון מזערית של כ-2MB על הדיסק וכ-5MB ב־RAM.
כשאר בסיסי הנתונים המשובצים, זה מציב אותו בחזית בסיסי הנתונים מבחינת מהירות, ביצועים אשר בסיסי נתונים "רגילים" כגון SQL Server או Oracle אינם מסוגלים לספק.
SQLite הוא מסד נתונים יחסי משובץ.
כלומר: להבדיל מרוב מסדי הנתונים היחסיים, SQLite אינו תהליך עצמאי נפרד המקבל קריאות מתהליכים נפרדים או מרוחקים, אלא ספריה הנקראת או מופעלת מתוך תהליך קיים.
הקוד מפורסם כקוד פתוח ללא כל הגנת זכויות יוצרים כרשות הציבור.
מפתח מסד הנתונים מציע תוספים בתשלום, ואלה מוגנים בזכויות יוצרים ודורשים רישיון, בכללם רכיב הצפנה בשם SEE (SQLite Encryption Extension).
הוא תומך ב-ACID, ומממש את רוב הסטנדרט של SQL.
תחביר SQLite משתמש בטיפוסים חלשים (weak types) ואינו מבטיח את שלמות המידע (Data Integrity).
הוא בחירה פופולרית כאשר מפתחים מסד נתונים מוטמע (Embedded) עבור צד לקוח כשירות ניהול מידע מקומי.
יתרונותיו של מסד נתונים זה שקובץ ההרצה שלו מאוד קומפטי (קובץ בודד בנפח של כחצי מגהבייט), הוא אינו מצריך התקנה וקונפיגורציה, ותומך בנפחים גדולים של מידע (140 טראבייט למסד).
ניתן להשתמש בו במגוון רחב של שפות כמו C, ג'אווה ושפות הדוט נט, ובמגוון מערכות הפעלה.
בשפות כמו C ו-C++ ניתן אף להטמיע אותו בתוך קובץ ההרצה של התוכנה הראשית.
על פי מדד DB-Engines (דצמבר 2023) למסדי נתונים הוא מדורג במקום ה-11 בעולם בדירוג כללי.
Microsoft Azure SQL Database הוא שירות מבוסס ענן של מיקרוסופט שמציע שירות בסיס נתונים רלציוני (בדומה לשירות המסופק על ידי חברת אמאזון).
המשתמש, אם כך, אינו קונה עותק של התוכנה ומתקין אותו על שרת, אלא שוכר שירות דרך האינטרנט; שירות שמאפשר לו את היכולות הבסיסיות של דטבייס רלציוני כמו טבלאות, פרוצדורות, שימוש בטרנזקציות, שימוש בשפת SQL, והתממשקות בעזרת כלים חיצוניים; וכלים נוספים.
ב-SQL Database נעשה שימוש בגרסה מיוחדת של SQL Server, היא מאפשרת זמינות גבוהה (High Availability) על ידי שמירת מספר עותקים של הדטבייס.
המערכת תומכת רק בחלק מפקודות ה-TSQL, ובהיעדר מערכת קבצים - כל היכולות הללו מנוטרלות (למשל - גיבוי ושיחזור בעזרת קבצים, שליטה בקובצי הדטבייס, הרצת command lines מתוך המערכת וכו').
השירות החל לפעול בשנת 2009, כעקרון אין בו גרסאות כמקובל במערכות On Premise שכל אחת מהווה קפיצת מדרגה לעומת הקודמת, ובמקום זאת מועלים עדכונים באופן שוטף.
בסוף שנת 2014 הוצעה גרסה נפרדת של SQL Azure בשם V12 שגישרה על חלק גדול מהפערים בתמיכה ב-TSQL לעומת גרסת ה-On Premise המתקדמת לאותה תקופה (SQL Server 2014), והחל מאותו שלב מיקרוסופט מנהלת מדיניות Cloud First (הענן תחילה) במסגרתו יכולות חדשות מוצעות תחילה ב-V12, עוד בטרם הגיעו לגרסאות ה-On Premise.
SPDY (מבוטא: סְפִּידִי) הוא פרוטוקול רשת פתוח שפותח בעיקר על ידי גוגל עבור תעבורת מידע ברשת.
הוא מנהל תעבורת רשת התומכת בפרוטוקול HTTP, ומכוון להפחתה של זמן השהיה בתעבורת המידע וכן להגברת אבטחת המידע הזורם ברשת.
את השיפורים בזמן ההשהיה הוא משיג על ידי תמיכה בדחיסת מידע באופן מובנה, וכן ריבוב וניהול עדיפויות על פי סוג המידע ופרמטרים שונים, אולם הדבר תלוי בתנאי פריסת הרשת ואתרי האינטרנט.
השם SPDY הוא סימן מסחר של גוגל ואינו מייצג ראשי תיבות.
במהלך פיתוחו של הפרוטוקול היו מעורבים אנשיו בהליך הפיתוח של HTTP/2, כולל מייק בלש ורוברטו פאון.
החל מפברואר 2015, כאשר אושר המתווה של HTTP/2, הודיעה גוגל כי הגרסה החדשה שלו תתמוך ביכולות SPDY והתמיכה בו צפויה להיפסק במהלך 2016.
ליגת הכדורגל הסקוטית המקצועית הוא הארגון האחראי על כדורגל גברים בסקוטלנד.
הארגון הוקם ביוני 2013 בעקבות מיזוג בין הפרמייר ליג הסקוטי והתאחדות ליגת הכדורגל הסקוטית, אשר הפעילה את הליגות הנמוכות בסקוטלנד מאז הקמת הפרמייר ליג.
ה-SPFL מפעיל את ארבע הליגות העליונות בסקוטלנד, וכן את גביע הליגה הסקוטית וגביע האתגר הסקוטי.
מערכת ליגת הכדורגל הסקוטית נוצרה לראשונה בשנת 1890, כאשר ליגת הכדורגל הסקוטית הוקמה.
באופן מסורתי היו רק שתי ליגות (ליגה אחת וליגה שנייה) שבהן המועדונים קודמו וירדו בסוף כל עונה.
באמצע שנות ה-1970, ארגון זה נתפס כבעייתי, והוחלט לפצל למבנה של שלוש חטיבות: ליגת פרמייר (לשעבר הליגה הראשונה), ליגה ראשונה (לשעבר הליגה השנייה) וליגה שנייה שנוספה.
מערכת זו נכנסה לתוקף בעונת 1975/1976. מבנה זה נמשך עד עונת , כאשר הוצג מבנה של ארבע ליגות, יחד עם ליגה שלישית חדשה, בכל ארבע הליגות היו עשרה מועדונים.
ב-8 בספטמבר 1997, מועדוני ליגת פרמייר החליטו להתפצל מליגת הכדורגל הסקוטית והם יצרו את הפרמייר ליג הסקוטי, בעקבות הדוגמה של הפרמייר ליג האנגלי.
החלטה זו מנעה רצון של המועדונים המובילים בסקוטלנד לשלוט ביותר הכנסות שהופקו על ידי משחק ולנהל משא ומתן על החוזים שלה עם ספונסרים וגופי שידור.
הכנסות הפרמייר ליג היו מחולקים באופן יחסי בין המועדונים בכל ארבעת הרמות.
התחילו לחשוב על שינוי המבנה של הכדורגל הסקוטי שוב בשנות ה-2000 המאוחרות, כמועדונים סקוטיים ונבחרות שנלחמו בתחרות בינלאומית וההכנסות היו להיות גדולה מדי בשביל מאוד מהליגה האנגלית השכנה.
ביקורת, בראשותו של השר הראשון של סקוטלנד לשעבר הנרי מקליש, נערכה על ידי התאחדות הכדורגל הסקוטית והדו"ח שלה פורסם בחודש דצמבר 2010. מקליש המליץ שהכדורגל הסקוטי צריך להיות גוף יחיד על הליגה ושיש לצמצם את הליגה העליונה עד 10 מועדונים.
ההצעה לשנות את מספרי הליגה העליונה לא בוצעה בגלל התנגדות של ארבעה מועדוני ליגת הכדורגל הסקוטית, שהיה צריך רק שני מועדונים שיתנגדו כדי לחסום את ההצעה.
שיחות נמשכו על מיזוג הליגה.
הצעה למזג לגוף ליגה עם מבנה של 12-12-18 הייתה מתקדם באפריל 2013. תוכנית זו נכשלה כאשר שני מועדוני הפרמייר ליג הסקוטי (רוס קאונטי וסנט מירן) הצביע נגד.
מועדוני הפרמייר ליג הסקוטי הסכימו פה אחד לתוכנית מתוקנת מיזוג כמה שבועות מאוחר יותר, ששמרה על אותו מבנה הליגה והכניסה יותר הכנסות למועדוני משני.
ליגת הכדורגל הסקוטית הגישה נגד ההצעה המאפשרת ליותר הכנסות יינתנו למועדוני הרובד השלישי והרביעי, אך זו נדחתה על ידי הפרמייר ליג הסקוטי, שתקוע עם התוכנית המוסכמת על ידי המועדונים שלהם.
הצבעת מועדוני ליגת הכדורגל הסקוטית במאי הציעה כי תוכנית הפרמייר ליג הסקוטי תידחה באופן רשמי.
חלק מועדונים מהליגה הראשונה (רובד שני) איימו להתנתק מליגת הכדורגל הסקוטית וליצור את "הפרמייר ליג הסקוטי 2" (ליגה שנייה של הפרמייר ליג הסקוטי).
הפרמייר ליג הסקוטי הציע שהוא יקבל בברכה את מועדוני הליגה הראשונה אם הם החליטו לעזוב את ליגת הכדורגל הסקוטית.
הצבעה הרשמית של מועדוני ליגת הכדורגל הסקוטית נלקחה ב-12 ביוני.
23 מועדונים הצביעו בעד, אחד יותר ממה שנדרש כדי שההצעה תצליח.
המיזוג סוכם באופן רשמי ב-28 ביוני, והכדורגל שיחק תחת המבנה החדש מעונת .
הליגה חברה מן המניין בארגון הליגות האירופיות.
ב-24 ביולי 2013 השמות של ארבע הליגות של ה-SPFL הוכרזו: הפרמיירשיפ הסקוטי, הצ'מפיונשיפ הסקוטי, הליגה הסקוטית הראשונה, והליגה הסקוטית השנייה.
המיזוג ספג ביקורת על ידי אלכס אנדרסון שאמר שזה הבאת חוסר ודאות נוספת לכדורגל הסקוטי.
הוא מחזיק באמונה שהמועדונים חצי מקצועיים בחטיבות התחתונות היכנסו לליגה אזורית עתידית.
SPFL מופעלת כתאגיד ונמצא בבעלות 42 המועדונים החברים.
כל מועדון הוא בעל מניות, על כל אחד מהם להצביע בנושאים כגון שינויי שלטון וחוזים.
המועדונים לבחור שישה אנשים לדירקטוריון כדי לפקח על הפעילות היומיומית של הליגה.
הדירקטוריון בכוחו למנות את המנכ"ל.
ניל דונקסטר הפך למנכ"ל הראשון של SPFL ביולי 2013, לאחר שגבר על דוד לונגמואיר לתפקיד.
הדירקטוריון מורכב משמונה חברים, שנבחרו באספה הכללית השנתית של החברה.
המועדונים החברים ב-SPFL הם מועדוני הכדורגל המשחקים בארבע הליגות הראשונות והמקצועיות בסקוטלנד.
הרשימה שלהלן הם 42 המועדונים החברים ב-SPFL, נכון לעונת 2015/16.
"SOS" היה הסינגל השלישי מתוך האלבום "ABBA", אלבומה השלישי של להקת הפופ השוודית "אבבא", משנת 1975. השיר היה הלהיט העולמי הגדול הראשון של אבבא מאז "ווטרלו".
בשנת 2000 הוציאה להקת המטאל הגרמנית At Vance גרסה רוק-מטאלית של השיר.
בשנת 2009 ביצע ג'ון פרושיאנטה, הגיטריסט של להקת רד הוט צ'ילי פפרז, גרסה משלו לשיר.
בשנת 2010 ביצעה להקת הרוק הבריטית קאטינג קרו גרסה לשיר.
בשנת 2016 הוציאה הלהקה הבריטית פורטיסהד גרסת טריפ הופ של השיר.
בשנת 2018 הזמרת שר הוציאה גרסת כיסוי לשיר מתוך האלבום "Dancing Queen", אלבום קאברים לשירים של להקת אבבא.
בשנת 2022 הוציאה הלהקה הפינית Amberian Dawn גרסת כיסוי לשיר מתוך אלבום מחווה ללהקת אבבא.
בשנת 2023 חברי להקת U2, בונו ודה אדג' ביצעו גרסה אקוסטית של השיר.
SOS הוא משחק עט ונייר עבור שני שחקנים או יותר.
המשחק דומה לאיקס עיגול ולמשחק קווים וריבועים, אך הוא מורכב יותר.
זהו משחק קומבינטורי כאשר הוא משוחק עם שני שחקנים.
במונחים של תורת המשחקים, זהו משחק סכום אפס, דינמי, בעל ידיעה שלמה.
המשחק מתנהל על לוח ריבועי של משבצות, שגודלו 3x3 לכל הפחות.
כל שחקן בתורו מוסיף או את האות "S" או את האות "O" לאחת המשבצות הריקות.
אין דרישה מאף שחקן כי ישתמש באותה האות בכל תור.
מטרת המשחק עבור כל שחקן היא לנסות ליצור רצף ישר של "SOS" בין שלוש משבצות סמוכות (אופקית, אנכית או באלכסון), וליצור רצפים רבים ככל הניתן.
אם שחקן מצליח ליצור רצף של "SOS", הוא זוכה בתור נוסף, וממשיך לשחק כל עוד הוא ממשיך ליצור רצפים של "SOS".
לאחר כל מהלך שבו שחקן לא מצליח ליצור רצף שכזה - התור עובר לשחקן הבא בתור.
ניתן לבצע מעקב אחרי הרצפים שכל אחד מהשחקנים עשה על ידי, למשל, הקפת רצף בעיגול עבור שחקן אחד, ומתיחת קו עבור השחקן השני.
המשחק מסתיים ברגע שכל המשבצות מלאות, והזוכה הוא השחקן שצבר את מספר הרצפים הגדול ביותר.
אם הלוח מתמלא ומספר הרצפים של כל שחקן הוא זהה, אז המשחק מסתיים בתיקו.
לחלופין, ניתן לשחק את המשחק כך שהשחקן הראשון שמצליח ליצור רצף של "SOS" הוא הזוכה, ואם אף שחקן לא מצליח ליצור רצף כזה - המשחק מסתיים בתיקו.
"SOS" (בעברית: "תצילו אותי"; מעוצב: "S.O.S") הוא הסינגל השלישי של הזמרת-יוצרת הצרפתייה אינדילה מתוך אלבומה הראשון, Mini World.
הוא יצא לאור ב-19 במאי 2014. לאחר שהוציאה את הסינגל המלא, היא הוציאה רמיקס של הדי ג'יי הצרפתי פאר פלורה.
הוא זכה להצלחה נאה והאודיו שהועלה לערוץ ה-Vevo שלה צבר למעלה מ-10 מיליון צפיות.
הסינגל הרגיל זכה להצלחה רבה ברחבי העולם ובמהרה הפך לשני המצליח ביותר של אינדילה כשקודמו הוא להיטה הגדול, "Dernière danse".
בשיאו הצליח להיכנס למקום השמיני במצעד הסינגלים הצרפתי, ובכך הוא הפך לשני המצליח ביותר שלה במצעד זה.
הוא הצליח להיכנס למצעדים נוספים בשווייץ, ולוניה ופולין.
את הווידאו קליפ תיארה אינדילה כ"קליפ רגוע, שמתאר שלווה ורוגע, ובאותו זמן משדר אות מצוקה כשם הסינגל".
היא אמרה מילים נוספות על הסינגל ועל הסינגלים האחרים מתוך האלבום בשני ראיונות שסיפקה למעריציה ולמבקריה.
תחילה, ניתן לראות בקליפ בקבוק זכוכית עם מכתב בתוכו נסחף לחוף.
אינדילה מוצאת את הבקבוק ומתחילה לשיר.
לאורך כל הקליפ ניתן לראות אנשים רבים, שככל הנראה זועקים לעזרה בלי היכולת לדבר.
את אינדילה ניתן לראות על כביש מהיר שומם, כשבידה לב אדום וגדול, שעליו רשומות האותיות "S.O.S", כשם השיר.
משמע היא זועקת לעזרה, ותוך כדי מראה את אהבתה.
לאורך הקליפ ניתן לראותה בחוף ים לנגד השקיעה, בשדות ירוקים, ובמקומות שלווים עם עצמה.
בסוף הקליפ מופרחים לאוויר בלונים צהובים עם פרצוף מחייך, ולאחר מכן ניתן לראות שלט חרוך, שעליו רשום "Love Story", עם חץ לצד שמאל.
משמע, החץ מצביע על הסינגל האחרון מתוך האלבום, ומראה שהיא עתידה להוציא לו קליפ שימשיך את הקליפ לשירהזה וכך היה.
הסינגל זכה להצלחה נאה ברחבי העולם כאשר הצליח להיכנס לארבעה מצעדים שונים.
SPARQL היא שפת שאילתות סמנטיות למסדי נתונים שמאפשרת לאחזר ולטפל בנתונים המאוחסנים ב-Resource Description Framework (RDF).
שפת SPARQL נוצרה ומתוחזקת על ידי קבוצת העבודה RDF Data Access Working Group (DAWG) של הארגון World Wide Web Consortium, והשפה נחשבת כיום לאחת מהטכנולוגיות המרכזיות של הרשת הסמנטית.
ויקינתונים מאפשר שליפת מידע באמצעות שפה זו באתר ייעודי.
SPARQL מאפשר לשאילתה לכלול דפוסים משולשים, קוניונקציות, דיסיונקציות, ודפוסים אופציונליים.
לינק בע"מ (SQLink) היא חברה תוכנה ישראלית שנוסדה בשנת 1994, ומעסיקה למעלה מ-2,500 מומחים ויועצים בחזית הטכנולוגיה ומספקת קשת רחבה של שירותים מתקדמים ועדכניים לדרישות השוק בעולמות של: פיתוח תוכנה, אבטחת מידע וסייבר, BI ו-BIG DATA, דיגיטל ו-WEB, בדיקות תוכנה ואוטומציה, ניהול פרויקטים ותהליכי אינטגרציה מורכבים וייעוץ OFFSHORE.
עם לקוחותיה נמנים חברות תוכנה והיי-טק, תאגידים עסקיים, משרדי ממשלה, רשויות מקומיות, גופים ביטחוניים, בנקים ומוסדות פיננסיים, מוסדות אקדמיים, חברות תקשורת, רשתות מזון, חברות נדל"ן, גופים תעשייתיים ועוד.
הקבוצה דורגה ברשימות כמו FAST 50 של Deloitte & Touche בישראל ו-FAST 500 של חברת דלויט העולמית.
בשנת 2021 דורגה במקום ה-26 ברשימת "150 המעסיקים הטובים בישראל" של גלובס ובמקום השני בקטגוריית "מחשוב ותוכנה".
מאז 1994 החברה התרחבה וכוללת מספר חברות:
SQLabs - מכללה למקצועות ההייטק, המציעה מגוון רחב של קורסים והכשרות
Opisoft - מתמחה בהטמעת פתרונות מתקדמים בעולמות ה-BIG Data & Analytics.
מבוססת על חברת אופיסופט שנרכשה בשנת 2018
Genius - מתמחה בבינה מלאכותית, למידת מכונה, חקר ביצועים ואופטימיזציה
Zigit - מתמחה ומובילה בתכנון, אפיון ופיתוח של פלטפורמת Web & Mobile.
Tvuna - מתמחה בפתרונות תוכנה מתקדמים בסביבות אינטרנטיות ובבניית מערכים דיגיטליים חדשניים, החל משנת 1984
Boardirector - מערכת המאפשרת לנהל ישיבות ותהליכים בארגונים וחברות באופן מאובטח.
Dialog - חברת השמה להייטק הפועלת החל משנת 1997
Gotfriends - חברת ההשמה המתמחה בגיוס טאלנטים לחברות הייטק וסטארטאפים.
SOS הוא אלבום האולפן השני של הזמרת האמריקאית סיזה.
האלבום יצא לאור ב-9 בדצמבר 2022, בהוצאת חברות התקליטים טופ דואוג אנטרטיינמנט ו-RCA רקורדס.
האלבום כולל הופעות אורח של דון טוליבר, פיבי ברידג'רס, טראוויס סקוט, ואול דירטי באסטרד.
האלבום קודם על ידי שלושה סינגלים "Good Days", "I Hate U" ו-"Shirt" - שניים מהם הגיעו לטופ 10 במצעד בילבורד הוט 100. "Good Days" הגיע למקום התשיעי, "I Hate U" הגיע למקום השביעי, ו-"Shirt" הגיע למקום ה-11 במצעד.
האלבום עצמו זכה לשבחי המבקרים, כאשר המגזינים וראייטי, Consequence ו-BrooklynVegan דירגו את SOS כאחד מהאלבומים הטובים ביותר של 2022.
האלבום הוא אלבומה השני של סיזה לאחר Ctrl מ-2017 והוא הוזכר לראשונה בינואר 2020. בראיון למגזין רולינג סטון סיפרה סיזה כי "אוציא מוזיקה בוודאות", אך ציינה כי ייתכן שזה לא יהיה שירים לאלבום הבא שלה, נכון לעכשיו.
היא גם אמרה שהשמועה שהיא מתכננת להוציא טרילוגיית אלבומים ואז לפרוש ממוזיקה, "היא שטויות".
בהמשך הראיון, היא חשפה שהיא בילתה באולפן עם המפיק המוזיקלי טימבלנד, וציינה כי "הוא ניגן פאקינג ביטים בסגנון ג'אז ברזילאי, ואני עזבתי את זה".
סיזה גם חשפה שהיא שיתפה פעולה עם סיה, שלפי הדיווחים כתבה איתה שלושה שירים.
בראיון למגזין וראייטי סיזה הביעה כוונות לשתף פעולה עם ג'סטין טימברלייק, פוסט מאלון, ג'ק אנטונוף וברוקהמפטון בשירים העתידיים שלה.
ב-3 באפריל 2022 נשאלה סיזה על האלבום בריאיון עם מגזין וראייטי, והשיבה שהקלטותיו, שאירעו בהוואי, הסתיימו לעת עתה, והוסיפה שהוא עתיד לצאת בקרוב.
בנוסף, תיארה את הפרויקט כ"אלבום היוניסקס ביותר שלה עד כה".
ב-2 במאי 2022, בעת שהייתה בנשף המט גאלה, סיזה חשפה למגזין ווג כי האלבום מיועד לצאת בקיץ, וכינתה אותו "SZA Summer".
באוקטובר 2022, היא הודיעה שהאלבום יכול לצאת "בכל יום מעכשיו".
סיזה סיפרה שהיא הרגישה מתוסכלת ולחוצה והחליטה לחשוב על נוסחה חדשה של הוצאת מוזיקה חדשה, ושהיא בחרה לנקוט באסטרטגיה אחרת.
במהלך שנתיים, סיזה הוציאה שירים באופן ספורדי.
כל שיר שיצא היה מלווה בקליפ.
במהלך המחצית השנייה של הווידאו קליפ יתנגן טיזר לסינגל הבא שלה.
בטיזר בשם "PSA" שפורסם ביום הולדתה ה-33, ניתן לראות הודעה כתובה בקוד מורס, שתורגמה ל-.
בריאיון למגזין בילבורד מ-16 בנובמבר 2022, אישרה סיזה את שמו וחודש יציאתו (דצמבר 2022).
עוד סיפרה כי היא חשה "לחוצה" לגבי עמידה במועד היציאה, על אף שהכחישה שהיא נאלצה לעמוד בכל המועדים חודש לפני כן.
סגנון האלבום תואר כ"מגוון", אשר משלב בתוכו אלמנטים של "סרף-רוק" ו"גראנג'", לצד "צלילי הלו-פיי האהובים עליה".
ב-30 בנובמבר 2022, פרסמה סיזה את עטיפת האלבום באינסטגרם.
ניתן לראות אותה לובשת חולצת הוקי של סנט לואיס בלוז בעטיפת האלבום.
העטיפה מבוססת על תמונת פפראצי מפורסמת של דיאנה, נסיכת ויילס על קרש צלילה בפורטופינו בשאיטליה אשר צולמה 6 ימים לפני מותה באוגוסט 1997. סיזה סיפרה: "הכי פשוט אהבתי את איך שהיא מתבודדת היא הרגישה, וזה מה שהכי רציתי להעביר.".
ב-3 בדצמבר 2022, קידמה סיזה את האלבום בפרק של תוכנית האירוח "סאטרדיי נייט לייב" של רשת NBC בתור האורחת המוזיקלית שלו.
לאחר שביצעה את הסינגל "Shirt" ואת השיר "Blind" בסאטרדיי נייט לייב, הודיעה שהאלבום יצא לאור ב-9 בדצמבר.
ב-5 בדצמבר, פרסמה קטע משיר שנקרא "Nobody Gets Me".
כעבור מספר שעות פרסמה סיזה את רשימת הרצועות הרשמית של האלבום.
ב-9 בדצמבר, ביום צאתו של האלבום אישרה סיזה שתוציא מהדורת דלוקס של האלבום אשר יכלול מספר שיתופי פעולה ושירים שטרם הוכנסו לאלבום.
בנובמבר 2024, הודיעה סיזה כי היא צפייה להוציא גרסה מורחבת של האלבום.
האלבום מורכב מעשרים ושלוש רצועות שכתבה והלחינה הזמרת בעצמה, בהשתתפות כותבים ומפיקים, ביניהם בני בלנקו, די ג'יי דהי, ביורק, ליזו, אנט קלמונס, בייבי פייס, ג'ף בסקר, רודני ג'רקינס, גבריאל הארדמן.
האלבום כולל שיתופי פעולה עם דון טוליבר, פיבי ברידג'רס, טראוויס סקוט ואול דירטי באסטרד.
מבחינה מוזיקלית, האלבום בהשראת מוזיקה R&B עכשווי, עם השפעות מהיפ הופ ופופ.
האלבום דוגם סאונדים כמו מוזיקת נשמה, גוספל, ג'אז וראפ מלודי.
הצליל של האלבום תואר כ"פלטה מגוונת", ומשלב אלמנטים של "רוק גולש" ו"גראנג'", לצד "ביטי הלו-פיי האהובים על סיזה".
ב-13 בדצמבר 2022, הכריזה סיזה על סיבוב ההופעות הנקרא "SOS Tour", סיבוב הופעות יכלול 19 תאריכים בצפון אמריקה זהו סיבוב הופעות וסיבוב ההופעות הראשון שלה בזירה, שיחל ב-23 בפברואר 2023 בקולומבוס, ויסתיים ב-22 במרץ באינגלווד.
כמופע החימום הוכרז שישמש הזמר והיוצר עומאר אפולו.
כבר בצאתו הופנו כלפי האלבום ביקורות חיוביות רבות בדומה.
בזמן שהאלבום יצא לאור, פרסומים רבים כבר פרסמו את רשימות האלבומים הטובים ביותר לסוף השנה שלהם.
אף על פי כן, כמה פרסומים שפרסמו רשימות מאוחרות יותר כללו את SOS כמו מבקר העיתון "BrooklynVegan";
אפילו בתוך השדה הצפוף של מוזיקת R&B, ניתן להבחין בקולה הצרוד אך עם זאת הממריא והסגנון הלירי האינטימי והשיחתי שלה ממרחק של קילומטר.
הדרך הארוכה ל-SOS הייתה סלולה בסינגלים קלאסיים מיידי ("Good Days," "I Hate U," "Shirt"), ולאורך 20 השירים הנותרים של האלבום, היא מציעה עוד יותר מקסמי ה-R&B שהצית את השירים הללו, ומוצאת זמן לפנות לסגנונות מוזיקליים אחרים כמו מוזיקת פולק, ראפ, רוק אלטרנטיבי וסגנונות מוזיקה אחרים, והכל בצורה ייחודית של סיזה.
וכי האלבום זכה לכוח עמידה משמעותי ולהצלחה במצעדים לאורך 2023, וזכה בתשע מועמדויות לגראמי.
זה מדגיש את יכולתה למזג ז'אנרים מוזיקליים שונים עם רגש גולמי ומילים חכמות, ומציג את היצירתיות והאומץ שלה בתעשיית המוזיקה.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנים 2022–2023. מגזין רולינג סטון הכתיר את האלבום כאלבום הטוב ביותר של שנת 2023. פיצ'פורק דירגו את האלבום במקום הראשון ברשימת "100 האלבומים הטובים ביותר של שנות ה-2020 עד כה".
פרסים SOS הוכתר כאלבום השנה בטקס פרסי ה-BET לשנת 2023, יחד עם אלבומה של ביונסה Renaissance.
אלבום האולפן השני שלה היה ערמומי ומלא הפתעות, אבל כוח השהייה שלו עלה על ערכו ההלם".
אובדן פרס הגראמי עבור אלבום השנה בטקס פרסי הגראמי ה-66 ל-Midnights של טיילור סוויפט נחשב למחדל על ידי בילבורד: "האלבום הגיע לצמרת המצעד בילבורד 200 ושהה 10 שבועות, יותר מכל אלבום אחר שהועמד לפרס זה [...] מעריצי המוזיקה השחורה בעיקר הודהמו מהזכייה של סוויפט עם Midnights.
+רשימת הפרסים והמועמדויות בהם SOS הועמדשנהפרסקטגוריהתוצאהמקור2023פרסי המוזיקה של ARIAהאמן הבינלאומי הטוב ביותר2023פרסי ה-BETאלבום השנה2023פרסי הווידאו קליפים של MTVאלבום השנה2023פרסי המוזיקה של בילבורדאלבום הבילבורד 200 המובילאלבום ה-R&B המוביל2023פרסי הסול טרייןאלבום השנה2023פרסי הגראמיפרס גראמי לאלבום השנהאלבום ה-R&B המתקדם הטוב ביותר2024פרסי המוזיקה של iHeartRadioאלבום ה-R&B של השנה2024פרסי ג'ונוהאלבום הבינלאומי של השנה
בינואר 2025 האלבום חזר למקום הראשון במצעד בילבורד 200 לאחר יציאת גרסה מחודשת בשם "SOS Deluxe: Lana" עם 15 שירים נוספים.
האלבום זינק מהמקום ה-15 למקום הראשון בתאריך המצוין כ-4 בינואר 2025. האלבום הרוויח 178,000 יחידות אלבום מקבילות בשבוע שהסתיים ב-26 בדצמבר, גידול של 297%.
זהו השבוע ה-11 שבו האלבום במקום הראשון, בהפרש של 22 חודשים מאז הפעם האחרונה שזה קרה, הפער הארוך ביותר מאז החל המצעד להתפרסם באופן קבוע במרץ 1956. 15 השירים החדשים בגרסת ה-Lana הניבו 105,000 יחידות, מה שהיה מספיק להוביל את המצעד גם אם היו מופרדים כאלבום עצמאי.
בשבוע השישי בצמרת המצעד בילבורד 200, סיזה השוותה את שיאה לזמרות כמו אדל וטיילור סוויפט אשר הכניסו אלבום לצמרת המצעד במשך 6 שבועות ויותר בעשור האחרון.
בשבוע ה-4 ביוני 2024, סיזה השוותה שוב את שיאה לזמרת האמריקאית טיילור סוויפט (עם אלבומה Midnights) לאלבומים הנשיים עם מרבית השבועות בעשירייה הראשונה של המצעד האלבומים בילבורד 200 בשנות ה-2020, עם 68 שבועות כל אחת מהן.
נכון לשנת 2025, עם 85 שבועות, סיזה היא האמנית עם מרבית השבועות בעשירייה הראשונה במצעד האלבומים בילבורד 200, כאשר עקפה את 21 של אדל.
ברשת הזרמת המדיה ספוטיפיי, האלבום היה לאלבום המוסטרם ביותר על ידי זמרת לשנת 2022, עם יותר מ-13 מיליארד השמעות, כאשר עקף את השיא של הזמרת האמריקאית טיילור סוויפט עם Midnights''.
"SOS" מכיל אינטרפולציה של "Listen", בביצועה של ביונסה.
"Low" כולל שירה נוספת ללא קרדיט של טראוויס סקוט.
"Love Language" מכיל אינטרפולציה של "I Don't Wanna", בביצוע אליה; מכיל סימפול של "Hit Different", בביצוע סיזה בהשתתפות טיי דולה סיין ונכתב על ידי סולנה רו, טיי דולה סיין, ג'וניור, רוב ביזל, פארל ויליאמס וצ'ד הוגו.
"Good Days" מכיל אינטרפולציה של "In Too Deep", בביצוע ג'ייקוב קולייר בהשתתפות קיאנה לדה ונכתב על ידי קולייר.
"Forgiveless" מכיל דוגמה של "Hidden Place", שנכתב ובוצע על ידי ביורק; ו-"The Stomp", שכתב ובוצע על ידי אול דירטי באסטרד.
"Ghost in the Machine" ו-"Far" כוללים שירה נוספת ללא קרדיט של סדגורו.
+ תאריכי יציאות לאור ופורמטים עבור SOSאזורתאריך יציאהפורמטגרסהחברת תקליטיםמקורכלל העולם9 בדצמבר 2022הורדה דיגיטלית • הזרמת מוזיקהסטנדרטיתטופ דואוג • RCA5 בינואר 2023הורדה דיגיטלית סטנדרטית
דיאנה הורביאק (; נולדה ב-14 במאי 2004), ידועה בשם הבמה שלה SOWA, היא זמרת-יוצרת אוקראינית.
זכתה במספר תחרויות שירה אוקראיניות, ואף השתתפה בקדם הלאומי של המדינה לתחרות האירוויזיון ב-2022 וב-2023.
SOWA נולדה ב-14 במאי 2004 בעיר לבוב שבאוקראינה.
בגיל צעיר עברה עם משפחתה להתגורר בז'ובקבה.
היא החלה את קריירת המוזיקה שלה ב-2020, כשהוציאה לאור את סינגל הבכורה שלה, "Ріка".
עם ההצלחה הגבוהה לה זכה הוחתמה הזמרת בחברת הפקה מוכרת, ופרסמה את הסינגל השני שלה, "Не дилема".
הוא הפך לשירה הראשון שנכנס למצעדי הפזמונים באוקראינה, והקליפ הנלווה לו זכה להקרנות רבות בערוצי המוזיקה במדינה.
בשנת 2021 החלה ללמודה באקדמיה העירונית למוזיקה בקייב על שם ריינגולד גלייר.
בפברואר אותה השנה פרסמה את "Sam na sam" – אחד השירים המצליחים ביותר שלה.
בספטמבר הוציאה יחד עם מלובין את השיר "Secret Sign", ובאוקטובר "Latte".
הווידאו קליפ של השיר האחרון מבין השניים בוים על ידי יורי דוויז'ון.
בשנת 2022 התמודדה בקדם האוקראיני לאירוויזיון 2022, אך לא עברה את שלב האודישנים המוקדם.
ב-2023 ניסתה שוב להתמודד בקדם אירוויזיון האוקראיני, אך לא הצליחה להעפיל לשלב האודישנים השני.
SOS Tour הוא סיבוב ההופעות השני של הזמרת-יוצרת האמריקאית סיזה, שנועד לקדם את אלבום האולפן השני שלה SOS (2022).
סיבוב ההופעות החל ב-21 בפברואר 2023 בקולומבוס, ארצות הברית וצפוי להסתיים ב-4 באוגוסט 2024 במונטריאול, קנדה.
עומאר אפולו היה למופע החימום.
לאחר שהוציאה את אלבום האולפן הראשון שלה Ctrl ב-2017, החליטה סיזה לחדול מלהוציא אלבומים עד שבשנת 2022 הוציאה את SOS.
הדבר נבע מהשבחים הביקורתיים של Ctrl, כמו גם עיכובים נוספים שאירעו במרוצת השנים.
בנובמבר 2022 סיזה התראיינה למגזין לבילבורד ואמרה שהאלבום ייצא בחודש הבא.
היא פרסמה את רשימת השירים באמצעות ציוץ שפורסם בטוויטר ב-5 בדצמבר, ו-SOS יצא לאור ארבעה ימים לאחר מכן.
הוא זכה להצלחה ביקורתית ומסחרית.
כאמצעי לקידום האלבום, סיזה הכריזה על מרצ'נדייז של האלבום ב-13 בדצמבר.
במקביל, היא חשפה שהיא תצא לסיבוב הופעות באמריקה הצפונית בתחילת 2023. היא כתבה באינסטגרם, "הגיע הזמן להוציא את החרא הזה לדרך!".
מגזינים רבים כינו את סיבוב ההופעות כאחד מהצפויים ביותר של 2023; חלקם ציינו את הביקורות החיוביות של SOS, ואת ההמתנה ארוכת השנים לאלבום.
סיבוב ההופעות "SOS Tour" הוא סיבוב ההופעות הבין-לאומי הראשון של סיזה, והראשון שלה מאז "Ctrl the Tour", שהסתיים ב-2018. מופע החימום שלו הוא הזמר עומאר אפולו.
סיבוב ההופעות הורכב מהופעות ב-17 ערים בקנדה ובארצות הברית.
הראשונה אירעה ב-21 בפברואר 2023, בקולומבוס, אוהיו; האחרונה אירעה ב-23 במרץ 2023, בפורום קיה באינגלווד, קליפורניה.
הכרטיסים הוצאו למכירה דרך אתר האינטרנט של סיזה ב-16 בדצמבר, עם מכירה מוקדמת באתר טיקטמאסטר יום אחד לפני כן.
רשימת השירים המופיעה להלן נלקחה מההופעה הראשונה שאירעה במסגרת סיבוב ההופעות, ואינה בהכרח מאפיינת את שאר ההופעות.
תאריךעירמדינהמיקוםמופע חימוםאמריקה הצפונית 21 בפברואר 2023קולומבוסארצות הבריתValue City Arenaעומאר אפולו22 בפברואר 2023שיקגויונייטד סנטר24 בפברואר 2023דטרויטLittle Caesars Arena25 בפברואר 2023טורונטוקנדהסקושה-בנק ארנה27 בפברואר 2023וושינגטון די.
אס פי אס קומרס היא חברה אמריקאית המתמחה בפיתוח תוכנה לניהול שרשרת האספקה.
נכון לשנת 2022, מעסיקה החברה כ־2,489 עובדים ומפעילה מפעלים וסניפים ב־6 מדיניות בעולם וביניהן: סין, הונג קונג, הולנד, אוסטרליה, צרפת וקנדה.
מטה החברה הראשי ממוקדם במינסוטה, ארצות הברית.
בשנת 2014, דורגה בין עשר החברות בעלות הצמיחה המהירה ביותר במינסוטה.
החברה הוקמה בשנת 1987, תחת השם St.
Paul Software ועסקה בעיקר במתן שירותי B2B עבור קמעונאים.
בשנת 2001, הכריזה על מיתוג מחדש תחת השם SPS Commerce.
בשנת 2010, הונפקה החברה בבורסה לניירות ערך הנאסדק.
בשנת 2011, רכשה את חברת Direct EDI תמורת כ-10 מיליון דולר.
בשנת 2012, רכשה את חברת Edifice תמורת כ-26 מיליון דולר.
בשנת 2014, רכשה את חברת LeadTec תמורת כ-14 מיליון דולר.
בשנת 2016, רכשה את חברת ToolBox Solutions תמורת כ-23 מיליון דולר.
בשנת 2018, רכשה את חברת CovalentWorks תמורת כ-23 מיליון דולר.
בשנת 2019, רכשה את חברת Mapadoc תמורת כ-11 מיליון דולר.